CELEX: 22014D0069
Language: sl
Date: 2014-05-16 00:00:00
Title: Sklep Skupnega odbora EGP št. 69/2014 z dne 16. maja 2014 o spremembi Priloge I (Veterinarske in fitosanitarne zadeve) k Sporazumu EGP

30.10.2014   
            
            
               SL
            
            
               Uradni list Evropske unije
            
            
               L 310/11
            
         SKLEP SKUPNEGA ODBORA EGP
   št. 69/2014
   z dne 16. maja 2014
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 1079/2013 z dne 31. oktobra 2013 o prehodnih ukrepih za uporabo uredb (ES) št. 853/2004 in (ES) št. 854/2004 Evropskega parlamenta in Sveta (1) je treba vključiti v Sporazum EGP.
            
         
               (2)
            
            
               Uredba (EU) št. 1079/2013 razveljavlja Uredbo Komisije (ES) št. 1162/2009 (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (4)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje I Priloge I k Sporazumu EGP se spremeni:
   
               1.
            
            
               v delu 6.1 se za točko 19 (Uredba Komisije (EU) št. 101/2013) doda naslednja točka:
               
                           „20.
                        
                        
                           
                              32013 R 1079: Uredba Komisije (EU) št. 1079/2013 z dne 31. oktobra 2013 o prehodnih ukrepih za uporabo uredb (ES) št. 853/2004 in (ES) št. 854/2004 Evropskega parlamenta in Sveta (UL L 292, 1.11.2013, str. 10).“
                        
                     ;
            
         
               2.
            
            
               besedilo točke 146 (Uredba Komisije (ES) št. 1162/2009) v delu 1.2 se črta.
            
         Člen 2
   Besedilo Uredbe (EU) št. 1079/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 17. maja 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 16. maja 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 292, 1.11.2013, str. 10.
   
      (2)  UL L 314, 1.12.2009, str. 10.
   
      (3)  Navedena ni nobena ustavna zahteva.